Referat for foreningens ordinære

Generalforsamling

Onsdag den 1. juli 2015 kl. 19.30

1. Valg af dirigent
2. Formanden beretning
3. Aflæggelse af regnskab og fastsættelse af kontingent
4. Indkomne forslag
5. Valg af bestyrelsesmedlemmer:
   1. Susanne Transel (modtager genvalg)
   2. Vivi Rasmussen (modtager genvang)
   3. Gitte Papuga (modtager genvang)
6. Valg af revisorsuppleant
   1. Johan Fogh Sørensen (modtager genvalg)
7. Eventuelt
8. Smørrebrød og kaffe
9. Indlæg fra Søren Peschardt og Peder Hummelmose
   1. Spørgedebat
10. Afslutning ved formanden

**Referat:**

1. Formanden Gitte Papuga bød velkommen og forslog, at Gert Eg blev valgt som dirigent for generalforsamlingen. Dette blev vedtaget.

Dirigenten konstaterede at generalforsamlingen var lovlig og korrekt indvarslet i henhold til vedtægterne

Han gav derefter ordet til formanden, der fremlagde bestyrelsens beretning for det forgangne år.

1. Formanden fremlagde beretningen (der kan ses i sit fulde omfang på foreningens hjemmeside) [www.hvidbjergvejlefjord.dk](http://www.hvidbjergvejlefjord.dk)

Beretningen blev godkendt

1. Foreningens kasserer –Arne Bæksted – fremlagde herefter det reviderede regnskab for året 2014. Enkelte punkter blev uddybet nærmere, men i øvrigt gav regnskabet ikke anledning til kommentarer og blev herefter godkendt. Ligeledes blev fastsættelse af kontingent godkendt til uændret 150,00 kr.
2. Indkomne forslag – der var ikke indkommet forslag.
3. Valg af bestyrelsesmedlemmer:
   1. Susanne Transel
   2. Vivi Rasmussen
   3. Gitte Papuga

Der indkom ikke yderligere forslag af bestyrelsesmedlemmer. Ovennævnte er således valgt for en ny periode.

1. Valg af revisorsuppleant:
   1. Johan Fogh Sørensen var på valg og modtog genvalg.
2. Eventuelt:

Intet blev ført til referat under dette punkt.

1. Smørrebrød og kaffe
   1. Smørrebrødet var også denne gang fra ”Børkop Gårdbutik”.

9. Indlæg fra Søren Peschardt (SP) og Peder Hummelmose (PH)

Indlæg fra Søren Peschardt (SP)

Tak fordi han igen måtte deltage i Generalforsamlingen.

Han kendte ingen Grundejerforeninger, hvor tilslutningen var så stor som her.

Han havde fået oplysninger fra forvaltningen om problemer, der har rørt sig i området.

Der kommer en ny affaldsordning fra næste år –April 2016- Kommunen vil iværksætte en orientering før den nye ordning træder i kraft.

Vedrørende ”Klimaplanen” så er Vejle kommune efter SP’s mening i forreste række med planlægningen. Mht. afholdelse af et borgermøde vil dette blive afholdt. Medlemmerne kunne ønske, hvornår de ønsker et borgermøde (efterfølgende har det vist sig, at der var fIest tilkendegivelser for et borgermøde medio september, hvilket er modtaget positivt hos Teknisk Forvaltning).

Vedrørende Sct. Hans bål bad SP om, at man venter med at etablere bålet så sent som muligt på grund af dyrelivet.

Indlæg fra Peder Hummelmose (PH)

Tak fordi også han måtte deltage igen.

Vedrørende ”Gimlegrunden” så skal der være plads til andre aktiviteter end dem som Grundejerforeningen har påtænkt, bl.a. sommerkoncerter som arrangeres af Gårslev Lokalråd.

Der var kommet et forslag fra en grundejer angående hastigheds dæmpende foranstaltninger. PH vil tage problemet med ”hjem” til forvaltningen.

PH henviste til Vejle kommunes hjemmeside, hvor der er mulighed for at sende en besked til forvaltningen ”Giv et praj”.

Muligheder for at ændre i ”Planloven” anser PH - på baggrund af den nye regering –for bedre end hidtil. Vedrørende hybenroser oplyste PH, at det er kommunen, der skal rydde disse langs fladstranden. Ved ”Hvide Klit” er det ”Skov og naturstyrelsen”, der bestemmer.

Et medlem foreslog, at vi udsender kopi af generalforsamlingens referat til ikke-medlemmer, så vi kan få nye medlemmer i foreningen.

Fra salen blev det spurgt, om det var muligt at fjerne al den tang, som bliver skyllet op på stranden. Der var delte meninger om dette, og intet blev lovet fra politisk side.

10. Afslutning ved formanden

Formanden afsluttede mødet med at oplyse, at der til aftenens generalforsamling var deltagelse fra 62 hustande

Fra en deltager blev der spurgt om, hvilke aktiviteter der skulle være på ”Gimlegrunden”. Formanden oplyste, at der vil blive lagt en tegning ind på foreningens hjemmeside.

Hvis nogen ønsker at købe ”Hvidbjergbøgerne” kan de rette henvendelse til Vivi Rasmussen – eller kigge ind hos købmanden, hvor der også er eksemplarer til salg.

Tak for det store fremmøde. Tak til Søren Peschardt og Peder Hummelmose.

Tak til Emil Fibiger, Vejle Amts Folkeblad.

Tak til dirigenten – Gert Eg, der igen på fornem vis styrede slagets gang.